CELEX: C2004/217/56
Language: et
Date: 2004-08-28 00:00:00
Title: Kohtuasi T-246/04: Hagi, mille Jacques Wunenburger esitas 17. juunil 2004 Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/31
            
         Hagi, mille Jacques Wunenburger esitas 17. juunil 2004 Euroopa Ühenduste Komisjoni vastu
   (Kohtuasi T-246/04)
   (2004/C 217/56)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 17. juunil 2004 hagiavalduse, mille on Euroopa Ühenduste Komisjoni vastu esitanud Jacques Wunenburger, elukoht Zagreb (Kroaatia), esindaja advokaat Eric Boigelot.
   Hageja palub esimese astme kohtul:
   
               —
            
            
               tühistada peasekretär David O'Sullivani, kes oli kaebust läbivaatavaks ametiisikuks, 11.septembri 2003. aasta otsus, mis on hagejale kahjulik, kuna kinnitab ja kiidab lõplikult heaks hageja karjääriarenguakti ajavahemikuks 1.7.2001 – 31.12.2002;
            
         
               —
            
            
               tühistada kõnealune karjääriarenguakt;
            
         
               —
            
            
               tühistada eelmainitud otsus, millega lükati tagasi hageja poolt 9. detsembril 2003 personalieeskirjade artikli 90 lõike 2 alusel esitatud kaebus registreerimisnumbriga R/711/03, milles nõuti vaidlusaluse otsuse tühistamist;
            
         
               —
            
            
               mõista hageja kasuks välja hüvitis moraalse kahju ja karjääri ohtuseadmise eest nii oluliste rikkumiste kui ka kõnealuse karjääriaruande koostamisega oluliselt viivitamise tõttu ex aequo et bono 4000 eurot, millist summat esimese astme kohus võib suurendada või vähendada;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja viitab oma hagi alusena personalieeskirjade artikli 25 lõike 2, artikli 26 ja artikli 43 ning komisjoni poolt viimati mainitud artikli rakendamiseks 26. aprillil 2002 vastuvõetud üldiste rakenduseeskirjade rikkumisele. Hageja toetub samuti kaitseõiguse, hea haldustava, tööandja kohustuse hoolitseda oma töötajate eest ja võrdse kohtlemise põhimõttele rikkumisele ning ilmsele kaalutlusveale.